**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/6677-2/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. május 30-ai rendes nyilvános ülésére**

**Tárgy:** Hévízi Turisztikai Nonprofit Kft. részére a Tourinform irodák korszerűsítésének elősegítésére vonatkozó, TFC-3.1.1.-B-2024. számú pályázaton történőrészvételhez tulajdonosi hozzájárulás kiadása

**Az előterjesztő:** Papp Gábor polgármester

**Készítette:**  Pálffy Tamás Hévízi Turisztikai Nonprofit Kft. ügyvezetője

Dr. Keserű Klaudia jogász

**Megtárgyalta:** Pénzügyi Turisztika és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Magyar Turisztikai Ügynökség Zrt. mint a Nemzetgazdasági Minisztérium Kezelő szerve és a Kisfaludy2030 Turisztikai Fejlesztő Nonprofit Zrt. közösen hirdették meg a Tourinform irodák korszerűsítésének elősegítésére vonatkozó, TFC-3.1.1.-B-2024. számú pályázatot.

A felhívás célja a pályázat benyújtásakor hatályos TOURINFORM Névhasználati Szerződéssel, egységes belsőépítészeti arculattal rendelkező Tourinform irodák szolgáltatásainak bővítése.

A korábbi években megújult és egységes arculattal rendelkező Tourinform irodák szolgáltatásainak további bővítése vagy meglévő – korábbi támogatási konstrukció keretében fenntartási kötelezettséggel nem érintett – szolgáltatásaik megújítása, hozzájárulva ezzel az irodák szolgáltatásait igénybe vevő célcsoportok bővüléséhez és/vagy a látogatók számának növekedéséhez.

A Tourinform brand és az ország turisztikai márkájának erősítése, személyes látogatóforgalom növelése az irodákban.

A felhívás keretében támogatott pályázatoknak hozzá kell járulniuk a magasabb hozzáadott értéket előállító turisztikai szolgáltatások kialakításához. Ezzel összefüggésben cél, hogy a támogatással érintett Tourinform irodák saját adatgyűjtő területük szolgáltatóival hatékonyan, együttműködve dolgozzanak.

Részletes célok:

■ Meglévő szolgáltatások színvonalának és mennyiségének emelése;

■ tematikus szolgáltatások kapacitásának növelése, valamint új szolgáltatások bevezetése;

■ személyes látogatóforgalom növelése, e-mail-es és telefonos ügyfélkezelések számának emelése;

■ a látogatói igényeknek megfelelő szolgáltatások kialakítása;

■ a Tourinform irodahálózat pozíciójának emelése a hazai piacon, megítélésének javítása az utazóközönség körében, valamint a tudatos fogyasztói magatartás erősítése.

Hévíz Város Önkormányzat a Hévízi Turisztikai Nonprofit Kft. tagja 47% üzletrésszel. A Hévízi Turisztikai Nonprofit Kft. ügyvezetője, Pálffy Tamás fordult az Önkormányzathoz azzal a kéréssel, hogy a Kft. szeretne részt venni a fent nevezett pályázaton.

Ehhez azonban szükséges Hévíz Város Önkormányzat, mint a Kft. székhelyéül szolgáló 8380 Hévíz, Rákóczi u. 2. szám alatti, 1006. hrsz-ú ingatlan tulajdonosának hozzájárulása a pályázaton történő részvételhez. A Kft. vezetőjének tájékoztatása szerint az ingatlanon építeszeti jellegű beruházás nem történik, az összeget szeretnék magasabb minőségű elektromos kerékpárok beszerzésére fordítani, így bevételi lehetőségeiket és szolgáltatásaik minőségét tovább emelni.

A pályázai kiírás szerint, amennyiben a fejlesztés idegen tulajdonban lévő ingatlanon történik, és az ingatlan nem kerül a támogatást igénylő tulajdonába, úgy a pályázathoz tulajdonosi nyilatkozat szükséges arról, hogy hozzájárul a pályázat benyújtásához, annak végrehajtásához és a támogatási időszak során megvalósuló infrastrukturális fejlesztések támogatást igénylő általi aktiválásához, továbbá az ingatlan a kötelező fenntartási időszakban a fejlesztés céljára rendelkezésre áll.

A pályázónak határozott időtartamú, legalább a fenntartási időszak végéig szóló bérleti, üzemeltetési, vagyonkezelési, egyéb jogcímen használatot biztosító szerződéssel kell rendelkeznie.

Az Önkormányzat és a Turisztikai Nonprofit Kft. között 2020. október 15. napján létrejött, I. számú módosítással egységes szerkezetbe foglalt bérleti szerződés alapján a Kft. 2026. február 28. napjáig bérli az önkormányzati tulajdonban lévő Hévíz (belterület) 1006. hrsz-ú, természetben Hévíz, Rákóczi u. 2. szám alatti ingatlant. Már itt szeretném jelezni, hogy a pályázat nyertessége esetén szükségessé válik a nevezett bérleti szerződés módosítása a pályázati fenntartási időszakra, azaz öt évre. A szerződés meghosszabbítása szükséges a Tourinform irodák és információs pontok felújítására vonatkozó TFC-3.1.1.-2020. számú pályázat miatt is. A Kisfaludy2030 Turisztikai Fejlesztő Nonprofit Zrt. tájékoztatása szerint ez a dátum 2029. július 01. napja.

A vagyongazdálkodásról szóló 22/2014. (IV. 29.) számú önkormányzati rendelete alapján a döntés a képviselő-testület hatáskörébe tartozik.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete támogatja, hogy a Hévízi Turisztikai Nonprofit Kft. a Magyar Turisztikai Ügynökség Zrt. mint a Nemzetgazdasági Minisztérium Kezelő szerve és a Kisfaludy2030 Turisztikai Fejlesztő Nonprofit Zrt. közösen meghirdetett, a Tourinform irodák korszerűsítésének elősegítésére vonatkozó, TFC-3.1.1-B-2024. számú pályázaton részt vegyen.

2. A Képviselő-testülete az alábbi nyilatkozatot teszi, hogy

1. 1/1 arányban kizárólagos tulajdonosa a 8380 Hévíz, Rákóczi u. 2. szám alatti, 1006. hrsz-ú-on nyilvántartott ingatlannak, amely a Hévízi Turisztikai Nonprofit Kft. székhelyét képezi,
2. kijelenti továbbá, hogy a kötelező fenntartási időszakban a nevezett ingatlan a fejlesztés céljára rendelkezésre áll, vagy egyéb, a feladatellátáshoz megfelelő ingatlant – amely igazodik a Tourinform arculathoz - biztosít helyette,
3. nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

3. A Képviselő-testület felkéri a polgármestert a nyilatkozat megtételére, továbbá felhatalmazza az ingatlanra vonatkozó bérleti szerződés határidejének meghosszabbítására a TFC-3.1.1.-2020. és a TFC-3.1.1-B-2024. projektek fenntartási idejéhez igazodva.

Felelős: Papp Gábor polgármester

Határidő: 2024. augusztus 31.

**NYILATKOZAT**

1. Hévíz Város Önkormányzat Képviselő-testülete támogatja, hogy a Hévízi Turisztikai Nonprofit Kft. a Magyar Turisztikai Ügynökség Zrt. mint a Nemzetgazdasági Minisztérium Kezelő szerve és a Kisfaludy2030 Turisztikai Fejlesztő Nonprofit Zrt. közösen meghirdetett, a Tourinform irodák korszerűsítésének elősegítésére vonatkozó, TFC-3.1.1-B-2024. számú pályázaton részt vegyen, annak végrehajtásához és a támogatási időszak során megvalósuló infrastrukturális fejlesztések támogatást igénylő általi aktiválásához hozzájárul.

2. Mindezekre figyelemmel Hévíz Város Önkormányzat, mint a 8380 Hévíz, Rákóczi u. 2. szám alatti, 1006. hrsz-ú ingatlan tulajdonosa az alábbi visszavonhatatlan nyilatkozatot teszi:

1. Hévíz Város Önkormányzata kijelenti, hogy 1/1 arányban kizárólagos tulajdonosa a 8380 Hévíz, Rákóczi u. 2. szám alatti, 1006. hrsz-ú-on nyilvántartott ingatlannak, amely a Hévízi Turisztikai Nonprofit Kft. székhelyét képezi.
2. Hévíz Város Önkormányzat kijelenti továbbá, hogy a kötelező fenntartási időszakban a nevezett ingatlan a fejlesztés céljára rendelkezésre áll, vagy egyéb, a feladatellátáshoz megfelelő ingatlant – amely igazodik a Tourinform arculathoz - biztosít helyette.
3. Hévíz Város Önkormányzat nyilatkozik továbbá, hogy a Felhívás D.10.4. pontjában foglaltakat megismerte és a benne foglaltakat kötelezettségként elfogadja.
4. A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Hévíz, 2024. ……………………..…

Hévíz Város Önkormányzat

ingatlan tulajdonosa/tulajdonos képviseletében eljáró

Papp Gábor polgármester

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | egyeztetési kötelezettség |  |  |
|  |  |  |  |